CELEX: 32020D0660
Language: et
Date: 2020-05-15 00:00:00
Title: Komisjoni rakendusotsus (EL) 2020/660, 15. mai 2020, millega muudetakse rakendusotsust (EL) 2019/1326 seoses elektromehaaniliste kontaktorite ja mootorikäivitite, kaarlahenduse kustutamisseadmete, tavaisikutele käsitsemiseks ette nähtud jaotuskilpide ja tööstuslike mootorkärude elektromagnetilise ühilduvusega

18.5.2020   
               
               
                  ET
               
               
                  Euroopa Liidu Teataja
               
               
                  L 155/16
               
            
         KOMISJONI RAKENDUSOTSUS (EL) 2020/660,
         15. mai 2020,
         millega muudetakse rakendusotsust (EL) 2019/1326 seoses elektromehaaniliste kontaktorite ja mootorikäivitite, kaarlahenduse kustutamisseadmete, tavaisikutele käsitsemiseks ette nähtud jaotuskilpide ja tööstuslike mootorkärude elektromagnetilise ühilduvusega
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 10 lõiget 6,
         ning arvestades järgmist:
         
                     (1)
                  
                  
                     Kooskõlas Euroopa Parlamendi ja nõukogu direktiivi 2014/30/EL (2) artikliga 13 eeldatakse, et elektriseadmed, mis on vastavuses harmoneeritud standardite või nende osadega, mille viited on avaldatud Euroopa Liidu Teatajas, vastavad olulistele nõuetele, mida nimetatud standardid või nende osad käsitlevad ja mis on sätestatud kõnealuse direktiivi I lisas.
                  
               
                     (2)
                  
                  
                     Komisjoni rakendusotsusega C(2016) 7641 (3) esitas komisjon Euroopa Standardikomiteele (CEN), Euroopa Elektrotehnika Standardikomiteele (Cenelec) ja Euroopa Telekommunikatsioonistandardite Instituudile (ETSI) taotluse koostada ja vaadata läbi direktiivi 2014/30/EL toetavad elektromagnetilise ühilduvuse harmoneeritud standardid.
                  
               
                     (3)
                  
                  
                     Rakendusotsuses C(2016) 7641 sätestatud taotluse alusel koostasid CEN ja Cenelec harmoneeritud standardid EN IEC 60947-4-1:2019 (elektromehaanilistele kontaktoritele ja mootorikäivititele) ja EN IEC 60947-9-1:2019 (kaarlahenduse kustutamisseadmetele).
                  
               
                     (4)
                  
                  
                     Rakendusotsuses C(2016) 7641 sätestatud taotluse alusel vaatasid CEN ja Cenelec läbi harmoneeritud standardi EN 12895:2015, mille viide on avaldatud Euroopa Liidu Teataja C-seerias (4). Selle tulemusel võeti vastu harmoneeritud standard EN 12895:2015+A1:2019 tööstuslike mootorkärude kohta.
                  
               
                     (5)
                  
                  
                     Komisjon hindas koos CENi ja Ceneleciga, kas harmoneeritud standardid EN IEC 60947-4-1:2019, EN IEC 60947-9-1:2019 ja EN 12895:2015+A1:2019 vastavad rakendusotsuses C(2016) 7641 esitatud taotlusele.
                  
               
                     (6)
                  
                  
                     Standardid EN IEC 60947-4-1:2019, EN IEC 60947-9-1:2019 ja EN 12895:2015+A1:2019 vastavad nende suhtes kohaldatavatele nõuetele, mis on sätestatud direktiivis 2014/30/EL. Seepärast on asjakohane avaldada viited nendele standarditele Euroopa Liidu Teatajas.
                  
               
                     (7)
                  
                  
                     Harmoneeritud standardiga EN 55103-2:2009, mille viide on avaldatud Euroopa Liidu Teataja (5) C-seerias, hõlmatud toodete elektromagnetilise häirekindluse tehniline kirjeldus on hõlmatud ka uuema harmoneeritud standardiga EN 55035:2017, mille viide on avaldatud Euroopa Liidu Teatajas komisjoni rakendusotsuse (EL) 2019/1326 alusel (6). Harmoneeritud standard EN 55103-2:2009 tuleks seega kustutada.
                  
               
                     (8)
                  
                  
                     CEN ja Cenelec koostasid paranduse EN 61439-3:2012/AC:2019-04, millega parandatakse harmoneeritud standardit EN 61439-3:2012, mille viide on avaldatud Euroopa Liidu Teataja C-seerias (7). Kuna selle parandusega on tehtud tehnilisi muudatusi ning et tagada harmoneeritud standardi EN 61439-3:2012 nõuetekohane ja järjepidev kohaldamine, on asjakohane avaldada harmoneeritud standardi viide koos paranduse viitega Euroopa Liidu Teatajas.
                  
               
                     (9)
                  
                  
                     Seepärast on vaja Euroopa Liidu Teataja C-seeriast kustutada viited harmoneeritud standarditele EN 55103-2:2009, EN 12895:2015 ja EN 61439-3:2012. Selleks et anda tootjatele piisavalt aega, et valmistuda harmoneeritud standardite EN 55035:2017, EN 12895:2015+A1:2019 ja EN 61439-3:2012 (parandatud standardiga EN 61439-3:2012/AC:2019-04) kohaldamiseks, on vaja harmoneeritud standardite EN 55103-2:2009, EN 12895:2015 ja EN 61439-3:2012 viidete kustutamine edasi lükata.
                  
               
                     (10)
                  
                  
                     Rakendusotsuse (EL) 2019/1326 I lisas on loetletud viited harmoneeritud standarditele, mille puhul eeldatakse vastavust direktiivile 2014/30/EL. Viited harmoneeritud standarditele EN IEC 60947-4-1:2019, EN IEC 60947-9-1:2019 ja EN 61439-3:2012, mida on parandatud standarditega EN 61439-3:2012/AC:2019-04 ja EN 12895:2015+A1:2019, tuleks kanda rakendusotsuse (EL) 2019/1326 I lisasse.
                  
               
                     (11)
                  
                  
                     Rakendusotsuse (EL) 2019/1326 II lisas on loetletud viited direktiivi 2014/30/EL toetuseks koostatud harmoneeritud standarditele, mis kustutatakse Euroopa Liidu Teatajast. Viited harmoneeritud standarditele EN 55103-2:2009, EN 12895:2015 ja EN 61439-3:2012 tuleks kanda rakendusotsuse (EL) 2019/1326 II lisasse.
                  
               
                     (12)
                  
                  
                     Seepärast tuleks rakendusotsust (EL) 2019/1326 vastavalt muuta.
                  
               
                     (13)
                  
                  
                     Harmoneeritud standardi järgimine lubab alates selle standardi viite Euroopa Liidu Teatajas avaldamise kuupäevast eeldada vastavust asjakohastele olulistele nõuetele, mis on sätestatud liidu ühtlustamisõigusaktides. Seepärast peaks käesolev otsus jõustuma selle avaldamise päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse (EL) 2019/1326 I lisa muudetakse vastavalt käesoleva otsuse I lisale.
         
         
            Artikkel 2
            Rakendusotsuse (EL) 2019/1326 II lisa muudetakse vastavalt käesoleva otsuse II lisale.
         
         
            Artikkel 3
            Käesolev otsus jõustub Euroopa Liidu Teatajas avaldamise päeval.
         
         
            Brüssel, 15. mai 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 316, 14.11.2012, lk 12.
         
            (2)  Euroopa Parlamendi ja nõukogu 26. veebruari 2014. aasta direktiiv 2014/30/EL elektromagnetilist ühilduvust käsitlevate liikmesriikide õigusaktide ühtlustamise kohta (ELT L 96, 29.3.2014, lk 79).
         
            (3)  Komisjoni 30. novembri 2016. aasta rakendusotsus C(2016) 7641 Euroopa Parlamendi ja nõukogu 26. veebruari 2014. aasta direktiivi 2014/30/EL (elektromagnetilist ühilduvust käsitlevate liikmesriikide õigusaktide ühtlustamise kohta) toetava standardimistaotluse kohta, mis esitatakse Euroopa Standardikomiteele, Euroopa Elektrotehnika Standardikomiteele ja Euroopa Telekommunikatsioonistandardite Instituudile seoses harmoneeritud standarditega.
         
            (4)  ELT C 246, 13.7.2018, lk 1.
         
            (5)  ELT C 246, 13.7.2018, lk 1.
         
            (6)  Komisjoni 5. augusti 2019. aasta rakendusotsus (EL) 2019/1326 Euroopa Parlamendi ja nõukogu direktiivi 2014/30/EL toetuseks koostatud elektromagnetilist ühilduvust käsitlevate harmoneeritud standardite kohta (ELT L 206, 6.8.2019, lk 27).
         
            (7)  ELT C 246, 13.7.2018, lk 1.
      
      
         
            I LISA
            Rakendusotsuse (EL) 2019/1326 I lisasse lisatakse järgmised kanded:
            
               
                           Nr
                        
                        
                           Viide standardile
                        
                     
                           „6.
                        
                        
                           EN IEC 60947-4-1:2019
                           Madalpingelised lülitusaparaadid. Osa 4-1: Kontaktorid ja mootorikäivitid. Elektromehaanilised kontaktorid ja mootorikäivitid
                        
                     
                           7.
                        
                        
                           EN IEC 60947-9-1:2019
                           Madalpingelised lülitusaparaadid. Osa 9-1: Aktiivsed kaarlahendusrikete piiramise süsteemid. Kaarlahenduse kustutamisseadmed
                        
                     
                           8.
                        
                        
                           EN 61439-3:2012
                           Madalpingelised aparaadikoosted. Osa 3: Jaotuskilbid, mida tohivad käsitseda tavaisikud
                           EN 61439-3:2012/AC:2019-04
                        
                     
                           9.
                        
                        
                           EN 12895:2015+A1:2019
                           Tööstuslikud mootorkärud. Elektromagnetiline ühilduvus“
                        
                     
         
      
      
         
            II LISA
            Rakendusotsuse (EL) 2019/1326 II lisasse lisatakse järgmised kanded:
            
               
                           Nr
                        
                        
                           Viide standardile
                        
                        
                           Kustutamise kuupäev
                        
                     
                           „4.
                        
                        
                           EN 55103-2:2009
                           Elektromagnetiline ühilduvus. Professionaalseks kasutamiseks mõeldud audio-, video- ning audiovisuaalsüsteemide ja etendusvalgustuse juhtseadmete tooteperekonna standard. Osa 2: Häiringukindlus
                        
                        
                           18. novembril 2021
                        
                     
                           5.
                        
                        
                           EN 61439-3:2012
                           Madalpingelised aparaadikoosted. Osa 3: Jaotuskilbid, mida tohivad käsitseda tavaisikud
                        
                        
                           18. novembril 2020
                        
                     
                           6.
                        
                        
                           EN 12895:2015
                           Tööstuslikud mootorkärud. Elektromagnetiline ühilduvus
                        
                        
                           18. novembril 2021“